????ผ่านร้าน MK สะดุดตากับโปรโมชั่นใหม่ "จิ้มจุ่มแซบสะเดิด" ชอบของแซบอยู่แล้ว ต้องลอง! ร้านอยู่ที่เซ็นทรัลพลาซ่าชั้น 1 หัวมุมตรงทางเข้าห้องน้ำพอดี เข้าไปในร้าน ที่นี่ใหญ่กว่าร้าน MK ที่เคยไปมา
????วันนี้เข้ามาในร้านก็ได้กลิ่นจิ้มจุ่มหอมฉุย สั่งชุดหมูแซบสะเดิด ราคา 499 บาท ในชุดจะมีชุดหมูคุโรบุตะ สันคอหมูดำ และกริลล์ชีสบอล ???? หมูนุ่มที่คลุกสมุนไพรและไข่สด ลูกชิ้นลาบ 3 แซบ คือลูกชิ้นหมู ลูกชิ้นปลาหมึก และลูกชิ้นไก่ สุดท้ายคือชุดผักแซบสะเดิด ที่มีผักกาดขาว กะหล่ำปลี โหระพา ผักชีฝรั่ง ผักบุ้ง ????เห็ดต่างๆ และเส้นบุกเส้นใหญ่ขาวใส ล่วนเป็นของที่ใช้ทานกับจิ้มจุ่มทั้งนั้น น้ำซุปสามารถเลือกความเผ็ดได้ 3 ระดับตามชอบ คือ แซบ ????(เผ็ดธรรมดา) แซบหลาย ????????(เผ็ดปานกลาง) แซบเวอร์ ????????????(เผ็ดมาก) ส่วนตัวแบบธรรมดาก็เผ็ดมากแล้ว
????หม้อต้มซุปจะแบ่งเป็นสองช่อง คือน้ำซุปสุกี้ใสแบบเดิมที่เคยทาน กับซุปแบบจิ้มจุ่มที่หอมเครื่องสมุนไพร และมีตะไคร้ซอยและพริกซอยสด มาเพิ่มความหอมและเผ็ดตามที่สั่ง รสชาติดีแบบจิ้มจุ่มที่ปรับรสชาติให้คนทุกภาคทานได้ ส่วนน้ำจิ้มก็มีสองแบบ แบบน้ำจิ้มสุกี้เดิม และแบบจิ้มแจ่วเข้ากันกับน้ำซุปจิ้มจุ่ม ใส่ของทุกอย่างลงไปต้มจนเดือด ได้กลิ่นหอมสมุนไพรเตะจมูก ปั้นลูกชิ้นลาบหมู/ปลาหมึก/ไก่ ใส่หม้อต้มจนสุก คีบลูกชิ้นมาจิ้มกับน้ำจิ้มแจ่ว ได้รสชาติลาบ อร่อยไปอีกแบบ ????หมูนุ่มหมักสมุนไพรเข้าเนื้อ อร่อยนุ่มเข้ากันดี สันคอหมูและหมูดำลวกจิ้มแจ่ว ถ้าได้ข้าวเหนียวร้อนๆ คงแซบกว่านี้ แซบแบบนี้คงต้องไปอีกหลายครั้งก่อนหมดโปรโมชั่นสิ้นเดือนมิถุนายน
